kardosdrur/scandi-wiki huggingface dataset:
Jacob Petersen (maler)

Jacob Petersen (25. august 1774 i Flensborg – 29. august 1855 i København) var en dansk marinemaler. Jacob Petersen er blevet betegnet som Danmarks længst virkende og mest produktive skibsportræt- og marinemaler.

Liv 
Jacob Petersen var søn af købmand Nikolaj Petersen, og han lærte navigation og stod i sin ungdom til søs. I 1795 blev han gift med Engeburg (Ingeborg) Hee (ca. 1776 - 1842) og i årene fra omkring 1798 til 1804 var han skibsfører og sejlede på Østersøen og Middelhavet. Han begyndte også at male billeder af skibe - det tidligst kendte værk er fra 1795 - men produktionen var i første omgang begrænset. Da Englandskrigene brød ud i 1807 var det slut med udlandsfarten, og han begyndte for alvor at dyrke maleriet. Jacob Petersens billeder var typiske skibsportrætter, hvor det handlede om, at skibet skulle ligne, og hvor omgivelserne var knapt så vigtige.

I begyndelsen af 1820'erne skete der imidlertid noget nyt, fordi den højt ansete maler Christoffer Eckersberg var begyndt at interessere sig for marinemaleri. Eckersberg gjorde sit forarbejde grundigt og kontaktede søofficerer og andre skibskyndige, herunder også Jacob Petersen, som kunne hjælpe ham med eksakt viden om sejlskibenes komplicerede rigning og om, hvilken sejlføring man brugte i forskelligt vejr. Eckersberg kunne til gengæld tilbyde Jacob Petersen gode råd om, hvordan man fik hav og skyer til at se mere spændende ud. Begge malere havde glæde af kontakten, og i 1833 fik Petersen tre søstykker med på årets udstilling på Charlottenborg. Et af Jacob Petersens billeder fra udstillingen, To danske Fregatter i Storm, blev solgt til Den Kongelige Malerisamling. Jacob Petersen fortsatte med at male helt frem til sin død i 1855, og da Museet for Søfart forsøgte at opgøre hans produktion, nåede man op på 407 billeder - og listen er senere blevet suppleret.

Noter

Kilder og eksterne henvisninger 
 Emil Hannover, Maleren C.W. Eckersberg, København, 1898. Tilgængelig på archive.org
 Hanne Poulsen, Danske skibsportrætmalere. Palle Fogtdal, København, 1985.
 Billedfortegnelse fra Museet for søfart.

Eksterne henvisninger 
 

Malere fra Danmark
Marinemalere
Jacob Petersen

Jacob Petersen kan være flere personer:

 Jacob Petersen (maler) – en dansk marinemaler (1774-1854)
 Jacob Petersen (kammertjener)
 Jacob Petersen (trommeslager)
Sophie Madsen

Sophie Madsen, født Thorsøe (7. september 1826 i København – 31. maj 1856 sammesteds) var en dansk maler.

Sophie Madsen var ud af kunstnerfamilie: Hendes far, H.P. Thorsøe, var marinemaler og morfaderen, Peder Madsen Faxøe, var portrætmaler. Selv blev hun mor til maleren og kunsthistorikeren Karl Madsen. Hun var elev af J.L. Jensen og O.D. Ottesen og malede blomsterbilleder og frugtopstillinger.

Hendes værker blev vist på Kvindernes Udstilling 1895, Raadhusudstillingen 1901 og Kvindelige Kunstneres retrospektive Udstilling 1920.

Hun er begravet på Garnisons Kirkegård.

Værker 
 Nature morte (1851)
 En tallerken med østers og en skål med frugter (1851, udstillet 1901)
 Jordbær (1852)
 Fandens mælkebøtte (1852)
 Et frokostbord (udstillet 1895)

Eksterne henvisninger 
 

 

Danskere i 1800-tallet
Malere fra Danmark
Blomstermalere
Stillebenmalere
Danske film fra før 1910'erne

Nedenstående tabel er en liste af film produceret i Danmark eller hvor der tales det danske sprog i filmen fra før 1910. For en alfabetisk liste over alle danske film der i øjeblikket er på Wikipedia se :Kategori:Film fra Danmark. For danske film fra andre årtier se Film i Danmark boksen nedenfor.

Eksterne henvisninger
 Danske film sorteres efter udgivelsesdato på Internet Movie Database
 Danske film 1897-1900

1900'erne
Leif Segerstam

Leif Segerstam ( født 2. marts 1944 i Vaasa, Finland) er en finlandssvensk dirigent, komponist, pianist og violinist. Han taler syv sprog, inklusiv japansk.
Segerstam er uddannet ved Sibelius-akademiet i Helsingfors og Juilliard i New York.

Virksomhed 
Han har blandt andet været chefdirigent ved Østrigs Radiosymfoniorkester, Finlands Radiosymfoniorkester og DR Radiosymfoniorkestret og virker som gæstedirigent på de store scener over hele verden. Siden 1995 er han chefdirigent ved Helsingfors Filharmoniske Orkester.

Leif Segerstam er ofte blevet hørt og set i Sverige. Han har været engageret ved Kungliga Operan i flere omgange siden 1968, i årene 1995-2000 som chefdirigent og musikchef. Han har også dirigeret andre svenske orkestre og samarbejdet med Kungliga Musikhögskolan i Stockholm. Da han i april 2007 dirigerede en koncert i Kristiansand, havde han skrevet en egen komposition til orkesteret: Admiring the Nordic Nature, som han skrev da han fik opgaven at dirigere koncerten. Det var hans 128. symfoni. I en samtale med avisen Fædrelandsvennen før koncerten i Kristiansand, sagde han dette om musik:

"Musik er ikke det som klinger. Musik er hvorfor det som klinger, klinger som det klinger når det klinger."

Kompositioner 
Leif Segerstam er en produktiv komponist, med 239 symfonier på opuslisten (i august 2010) og i tillæg en mængde solokoncerter og andre stykker. Mange af hans værker er planlagt til at fremføres af et orkester uden dirigent. I stedet sættes et ur foran orkesteret og så må musikerne følge med det. Alle hans symfonier har fået en tidsramme, de er mellem 18 og 24 minutter, og alle er i en sats.

Indspilninger 
I Segerstams omfattende diskografi indgår, foruden mange egne værker, blandt andet alle Jean Sibelius, Carl Nielsens og Gustav Mahlers symfonier, ligesom værker af senere komponister som Einojuhani Rautavaara, John Corigliano og Christopher Rouse. Pladen Sibelius: Luonnotar/Orchestral songs med den finske sopran Soile Isokoski blev af BBC Music Magazine kåret til Disc of the Year 2007.

Priser 
Nordisk Råds Musikpris 1999

Referencer

Eksterne henvisninger 
 Finnish Music Information Centre, med bl.a. værksliste og (ikke fuldstændig) diskografi.
 Rekordkomponist

Dirigenter fra Finland
Komponister fra Finland
Finlandssvenskere
Klassiske komponister fra det 20. århundrede
Klassiske komponister fra det 21. århundrede
Mermaid Bowl XXIII

Mermaid Bowl XXIII var den 24. danske finale i amerikansk fodbold, og den 23. Mermaid Bowl. Kampen blev spillet 8. oktober 2011 på Farum Park.

Kampen endte med, at Triangle Razorbacks vandt mesterskabet, ved at slå de forsvarende mestre fra Søllerød Gold Diggers med 35-31.

Referencer

Eksterne henvisninger 
Dansk Amerikansk Fodbold Forbunds hjemmeside

Amerikansk fodbold i Danmark
Boss (computerspil)

En Boss er en fjende-baseret udfordring (og en computerstyret i et sådan tilfælde) der ses i computerspil. En kamp imod en boss bliver ofte kaldt en boss battle eller boss fight. Boss kampe ses ofte i klimakser af forskellige sektioner i spil, ofte for enden af banen, en beskytter af et objekt og ofte er bossen stærkere end de fjender spilleren har mødt inden op til det punkt.

Historie 
Det første spil der havde en boss var spillet dnd, et rollespil fra 1975 til computersystemet PLATO. dnd skabte mangle af de gameplay elementer man ser i Dungeons & Dragons. Spillet går ud på at skaffe en "orb" der ligger i det dybeste kammer af hulen. "Orben" er gemt i et skattekammer der bevogtes af en høj-niveau fjende kaldt "The Golden Dragon". Kun ved at besejre dragen kan spilleren få "orben", gennemføre spillet, og få retten til at komme på high score listen.

Det første arkadespil der havde en boss var spillet Galaxian, et tidligt Shoot 'em up udgivet af Namco 1979, hvor aliens ofte var ledsaget af en boss. Utallige flere tidlige eksempler opstod i 1980, som f.eks. Segas Samurai, et Beat 'em up, hvor spilleren kæmpede imod et stort antal fjender for så at kunne bekæmpe en master samurai.

Referencer 

Computerspil gameplay
Computerspilsbosser
Computerspils terminologi
Danske film fra 2010'erne

Nedenstående tabel er en liste af film, produceret i Danmark eller hvor der tales det danske sprog i filmen fra 2010'erne. For en alfabetisk liste over alle danske film der i øjeblikket er på Wikipedia se :Kategori:Film fra Danmark. For danske film fra andre årtier se "Film i Danmark-boksen" nedenfor.

Eksterne henvisninger 
 Danske film på Internet Movie Database

2010'erne
Ankerstjerne (rapper)

Lars Ankerstjerne Christensen (født 15. august 1984), bedre kendt under pseudonymet Ankerstjerne, er en dansk sanger, rapper, sangskriver og producer. Han debuterede i 2007 under pseudonymet Jinks med singlen "One Night" fra soundtracket til ungdomsfilmen Rich Kids. I maj 2011 valgte Ankerstjerne at udgive singlen "Tag hvad du vil" med sangeren Burhan G, for første gang under sit eget navn. "Tag hvad du vil" har ligget nummer to på både single- og airplay-hitlisten samt modtaget platin for 30.000 downloads. Singlen var forløber til Ankerstjernes selvbetitlede debutalbum, der udkom den 10. oktober 2011 på ArtPeople. Albummet er blevet produceret i samarbejde med Burhan G, der medvirker på tre sange, og gæstes af Rasmus Seebach, Xander, Alberte og Sarah West. Den 3. oktober 2011 udkom anden single fra albummet, "Nattog", hvis omkvæd synges af sangeren Peter Bjørnskov. Sangen debuterede som nummer otte på hitlisten, og har modtaget guld for 15.000 downloads. Albummet har modtaget platin for 20.000 eksemplarer.

I februar 2015 udkom Ankerstjernes andet album, For os, der affødte hit-singlerne "Lille hjerte" og "Mit navn i lys".

Som sangskriver har Ankerstjerne skrevet sange til Manzini, B-Boys, Nicolai Kielstrup og Nik & Jay. Han har været sangskriver på Burhan G's album Burhan G (2010), Din for evigt (2013) og Pas på pigerne (2016). Ankerstjerne har haft et langvarigt samarbejde med Rasmus Seebach, på alle sangerens fem multiplatin-sælgende albummer, Rasmus Seebach (2009), Mer' end kærlighed (2011), Ingen kan love dig i morgen (2013), Verden ka' vente (2015) og Før vi mødte dig (2017). På Mer' end kærlighed medvirker Ankerstjerne desuden på sangen "Millionær", der blev udsendt som albummets anden single i november 2011. For arbejdet med Rasmus Seebach har Ankerstjerne to gange vundet Årets danske sangskriver ved Danish Music Awards.

Ankerstjerne var i 2012 den anden mest spillede danske komponist i Danmark, kun overgået af Thomas Helmig. I 2013, 2014 og 2015 var Ankerstjerne den mest spillede danske komponist.

Ankerstjerne er dommer i X Factor 2019 på TV 2, sammen med Thomas Blachman og Oh Land.

Diskografi

Ankerstjerne

Album

EP'er

Singler

som gæsteartist

Jinks

Singler 
2005: "Melting Into You" (Jonas Rendbo featuring LDM & Jinks) fra albummet Sweet Dreams Guranteed2007: "If I Want To" (Joey Moe featuring Jinks) fra albummet Rich Kids Soundtrack2007: "One Night" (Jinks featuring Billy Beautiful) fra albummet Rich Kids Soundtrack2009: "Yo-Yo Pt. 2" (Joey Moe, Jinks, Nik & Jay) fra albummet Nexus Music xtra vol.12009: "[Dai] to the Beat" fra albummet Nexus Music xtra vol.12009: "In the [Hæd]" fra albummet Nexus Music Xtra vol.1''
2010: "Gi' det til dig" (Aligator featuring Jinks)
2010: "Pssst! (Det på mode at være grim)"
2010: "Lighters Up" (ChriZ featuring Joey Moe og Jinks)

Kilder

Eksterne henvisninger 
 
 

Rappere fra Danmark
Stellers søko

Stellers søko (Hydrodamalis gigas), også kendt som barkdyret var en meget stor søko, der levede indtil sidste halvdel af 1700-tallet. Tidligere levede den over store dele af det nordlige Stillehav, men da arten blev opdaget i 1741 af Georg Wilhelm Steller på en af Vitus Berings ekspeditioner, levede den kun isoleret omkring Kommandørøerne. I løbet af 27 år efter dens opdagelse blev det langsomme og forsvarsløse dyr udryddet af sælfangere og andre søfolk.

Stellers søko blev mindst 8-9m lang som voksen, og var dermed langt større end de nulevende arter. Vægten skønnes at have været mellem 8 og 10 ton. Udseendet var lidt som en sæl, men med en hvallignende hale. Ifølge Steller "kommer dyret aldrig på land, men lever altid i vandet. Dets hud er sort og tyk, som barken på en gammel eg..., hovedet er lille i forhold til kroppen, det har ingen tænder, men kun to flade, hvide benplader, en i overmunden og en i undermunden". Ifølge Steller var dyret helt tamt og levede af store brunalger (kelp). Tilsyneladende var dyret ude af stand til at dykke.

Fundet af fossiler antyder at Stellers Søko har været udbredt langs hele kysten af det nordlige Stillehav, så langt sydpå som Japan og Californien. Det er sandsynligt at jagt fra de oprindelige folk omkring Stillehavet reducerede bestanden til området omkring Kommandørøerne.

 
Zoologen Leonhard Hess Stejneger skønnede at der på det tidspunkt Stellers søko blev opdaget var færre end 1.500 dyr tilbage og derfor allerede på det tidspunkt var stærkt truet af udryddelse fra jagt. Efter Stellers opdagelse blev de resterende dyr hurtigt dræbt af sælfangere og søfolk. De var eftertragtede for deres skind, der blev brugt til at lave både af, men også for deres værdifulde spæk, der var velsmagende og holdts sig godt og desuden brændte med en klar flamme uden at sode.

Referencer

External links 

 Animal Diversity Web
 Steller's sea cow information from the AMIQ Institute
 Georg Steller's De bestiis marinis (1751) (in English)
 Hans Rothauscher's Die Stellersche Seekuh site (in German & English)
 Illustration of a sea cow skeleton and an extract from Steller's description 

Dyr fra Nordasien
Uddøde dyr
Søkøer
Philip Gardelin

Phillip Gardelin (død 1740) var 1733-1736 guvernør på de Dansk Vestindiske Øer. Han blev den 12. november 1734 udnævnt til kommandant på Christiansfort. Han var gift med Barbara Dietrichs.

Karriere 
Gardelin blev ansat som bogholder i Vestindisk Kompagni. Han blev senere faktor. I 1723 købte han Strandgade 28 i København. I 1728 solgte han huset til en bogholder fra kompagniet, og rejste selv et par år senere tilbage til Vestindien, hvor han opnåede at blive guvernør over St. Thomas og St. Jan. Han blev udnævnt til vicekommandant i 1732. Han blev udnævnt guvernør for tre år. Han blev indsat i tjenesten 23. februar 1733 og afskediget igen den 22. november 1735 med fratrædelse pr 21. februar 1736. Han rejste tilbage til Danmark i 1736 og blev brygger på Christianshavn.

Slaveforordningen fra 1733 

Gardelin indførte en meget hård politik i behandlingen af slaver ved sin forordning af 5. september 1733. Det udstedtes få uger før udbruddet af det store slaveoprør på Sankt Jan i 1733-34, uden dog at være årsag til dette.

Eksterne henvisninger 

Christina Proenza-Coles: "1733 St. John Revolt," (i: Great Events from History: The Eighteenth Century, Salem Press, 2006) (engelsk)
St. John Slave Rebellion  (engelsk)
Guvernør Gardelins slavereglement af 5. september 1733  
Governors of the Danish West Indies  (engelsk)
Journal of Negro History, Volume 2, 1917, by Various  (engelsk)
John T. Knox: A Historical Account of ST. Thomas, W. I, New York 1852 (engelsk)
Kim Greiner: "Dansk Vestindien før og nu"

Dansk Vestindiens guvernører
Danskere i 1700-tallet
Bryggere fra Danmark
Almindelig klokkeskilla

 
Almindelig klokkeskilla (Hyacinthoides non-scripta) er en løgplante med nogle få, ensartede blade fra grunden og en blomsterbærende stængel med en klase af blå blomster. Arten er meget brugt som forårsbebudende prydplante i haver og parker. Blomsterne har en stærk duft.

Beskrivelse 
Almindelig klokkeskilla er en flerårig, urteagtig plante, der har et løg som overvintringsorgan. Fra løget dannes 3-6 grundstillede blade, som er hele og linjeformede med hel rand og parallelle bladribber. Fra midten af bladrosetten dannes en stængel, som bærer blomsterne. 

Blomstringen finder sted i april-maj, hvor man finder blomsterne samlet i en endestillet klase. De enkelte blomster er 3-tallige og regelmæssige med en hængende og klokkeformet, blå krone (af og til ses lyserøde eller hvide kroner). Frugten er en trerummet kapsel med mange, sorte frø.

Rodsystemet udgår fra bunden af løget og er groft og trævlet. 

Højde x bredde og årlig tilvækst: 0,40 x 0,25 m (40 x 25 cm/år).

Hjemsted 

Almindelig klokkeskilla hører hjemme i de kystnære egne af Vesteuropa, dvs. fra Portugal og Spanien over England og Irland til Skotland. Alle steder foretrækker den lyse skove med en næringsrig og forårsfugtig, men senere gerne tør jordbund. 

I Newhall Glen ved floden Esk, Skotland, findes en lysåben skov, domineret af ask. Her vokser arten sammen med bl.a. ahorn, ask, alm. bingelurt, bøg, hassel, alm. mangeløv, alm. røn, burresnerre, dagpragtstjerne, dunbirk, kratviol, prydbregnemos, skovfyr, skovsyre, stor frytle og storbladet elm

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Blå blomster
Løg- og knoldvækster
Haveplanter
Daron Malakian and Scars on Broadway

Daron Malakian and Scars on Broadway (tidligere kendt som Scars on Broadway) er et amerikansk rock-band dannet af de to System of a Down-medlemmer Daron Malakian og John Dolmayan. Gruppens debutalbum blev udsendt den 29. juli, 2008.

Medlemmer

Nuværende medlemmer 
 Daron Malakian – Vokal, lead guitar, bas, keyboard, trommer (2003, 2006–2010, 2012, 2018–)

Tidligere medlemmer 
 Casey Chaos – Vokal (2003)
 Zach Hill – Trommer (2003)
 Greg Kelso – Rytmeguitar (2003)
 John Dolmayan – Trommer (2006–2010)
 Franky Perez – guitar, vokal (2008–2010),
 Danny Shamoun – keyboard, perkussion (2008–2010, 2012)
 Dominic Cifarelli – Bas (2008–2010, 2012)
 Jules Pampena – Trommer (2012)

Diskografi

Studiealbums 
 28. juli 2008: Scars on Broadway
 20. juli 2018: Dictator''

Singler 
 2008: "They Say"
 2008: "World Long Gone"
 2011: "Fucking"
 2018: "Lives"

Eksterne henvisninger 
 Scars on Broadway's officielle hjemmeside

Fodnoter 

Musikgrupper fra USA
Kattegat-ruten

Kattegat-ruten var en dansk virksomhed, der drev passager og godstransport på tværs af Kattegat.

Virksomheden blev startet i september 2011 og havde dagligt afgange fra Aarhus-Kalundborg. Ruten blev nedlagt 11 Oktober 2013.

Se også 
 Kattegat-forbindelsen

Eksterne henvisninger 

 Officiel hjemmeside

Etableret i 2011
Rederier fra Danmark
Dygonger

Dygonger (Dugongidae) er en familie af søkøer. Familien indeholder en nulevende slægt med en art (Dygong) og en lang række uddøde arter, hvoraf en, Stellers søko, er uddød i historisk tid.

Søkøer
Ankerstjerne

Ankerstjerne har flere betydninger:

 Johan Ankerstjerne (grosserer) (1835-1913) – dansk grosserer, politiker og etatsråd (Johan Martin Christoffer Ankerstjerne)
 Johan Ankerstjerne (filmfotograf) (1886-1959) – dansk filmfotograf og direktør
 Ankerstjerne (rapper) (født 1984) – dansk rapper (egl. Lars Ankerstjerne Christensen)
 Ankerstjerne (album) – album med den danske rapper Ankerstjerne
 Johan Ankerstjerne A/S – dansk filmlaboratorium
Gaissa

Gaissene (fra nordsamisk: gáissá – «høj og spids fjeldtop») er et bjergområde i Troms og Finnmark fylke i Norge som skiller Finnmarksvidda fra Laksefjorden og Porsangen og strækker sig fra Stabbursdalen i vest til Laksefjordvidda i øst. De højeste toppe i Gaissene er Čohkarášša (1.139 moh.), Ruitogáisá (1.070 moh.) og Rásttigáisá (1.070 moh.) på grænsen mellem kommunerne Tana og Lebesby er højeste bjerg i begge kommuner. Lakselva, som munder ud i Porsangen, løber igennem Gáisene.

Gaissene er  dannet ved at de eokambriske lag (sparagmit) er skubbet op på grundfjeldet. Fjellene hører geologisk til de yngre bjergarter som ikke har latt seg slibe ned af ismassernes og klimaets hærgen. Gaisserne forvitrer langsomt og skaber ikke særlig næringsrig jord. Dette er karrige områder med beskeden vegetation. Plantevæksten er sparsom og store arealer giver et gråt og nøgent indtryk.

Eksterne kilder og henvisninger 

Bjerge i Troms og Finnmark
Tana 
Lebesby
Winnie Larsen-Jensen

Winnie Larsen-Jensen (født 19. marts 1954) er en dansk overlærer og tidligere politiker, der gennem 11 år var borgmester i Københavns Kommune, valgt for Socialdemokratiet.

Larsen-Jensen blev uddannet lærer fra Statsseminariet på Emdrupborg i 1978 og var frem til 1989 overlærer på københavnske folkeskoler. Hendes politiske karriere begyndte i 1978, da hun blev indvalgt i Københavns Borgerrepræsentation. I 1989 blev hun socialborgmester og i 1998 familie- og arbejdsmarkedsborgmester; en post, hun beholdt til 2001, hvor hun fortsatte som menigt medlem af Borgerrepræsentationen frem til 2005.

I 2007 forlod hun Socialdemokratiet i protest mod daværende overborgmester Ritt Bjerregaards ledelsesstil, men meldte sig ind i partiet igen i 2010 og tilkendegav sin støtte til overborgmester Frank Jensen. 

Winnie Larsen-Jensen var tidligere gift med Claus Larsen-Jensen, der også er politiker.

Referencer

Lærere fra Danmark
Tidligere medlemmer af Københavns Borgerrepræsentation fra Socialdemokraterne
Borgmestre i København
Medlemmer af Københavns Borgerrepræsentation i 1900-tallet
Medlemmer af Københavns Borgerrepræsentation i 2000-tallet
Fodboldstadioner i Danmark

Det følgende er en liste af fodbold stadions i Danmark, sorteret ud fra UEFA's stadionkategorier.


Kategori 4

Kategori 3

Kategori 2

Kategori 1 og andre
Niels Christian Petersen

Niels Christian Petersen (N.C. Petersen) (17. december 1833 i København – 10. juli 1896 på Frederiksberg) var en dansk landskabs- og porcelænsmaler.

Han var søn af høker Christen Petersen og Karen Petersen, stod i malerlære og gik samtidig på Kunstakademiet, hvor han i januar 1850 avancerede til 1. frihåndsskole og 1857 blev elev af modelskolen. Petersen vandt marts 1859 den lille og december samme år den store sølvmedalje. Han nævnes endnu efter 1862 i modelskolens stipendier og fik 1864-65 Akademiets stipendium, som han anvendte til studier i Danmark. Han deltog 9 gange (med 16 værker) i Charlottenborg Forårsudstilling i årene 1859-68.

I 1872 blev N.C. Petersen fast ansat som porcelænsmaler ved Bing & Grøndahl efter at være blevet anbefalet til stillingen af maleren Heinrich Hansen. I sin ca. 20 år lange periode på porcelænsfabrikken dekorerede han vaser og store pragtstykker, især med landskaber og prospekter. Samtidig fortsatte han dog med at male og udstille landskabsbilleder på lærred fra naturen ved bl.a. Trørød, Holte og Frederiksdal. Hans landskabsmaleri fra Geels Skov blev erhvervet af akademikammeraten Harald Jensen, der senere blev den berømte brændevinsbrænder fra Aalborg.

N.C. Petersen døde ugift og er begravet på Assistens Kirkegård.

Værker 
 Parti i Kohave Skov ved Tryggerød (udstillet 1861)
 Parti ved Tryggerød (udstillet 1862, tidligere i Johan Hansens samling)
 Moselandskab (1863, tidligere i Johan Hansens samling)
 Parti ved Holte (udstillet 1863)
 Parti i Gels Granskov (udstillet 1864)
 Parti fra Pederstrup Hegn ved Nøddebo (udstillet 1865)
 Skovparti fra Frederiksdal (udstillet 1866)
 Parti ved Bagsværd Sø (udstillet 1866)
 Parti fra Granskoven i Stenholt Vang ved Nøddebo (udstillet 1867)
 Parti fra Rodal ved Frederikslund (udstillet 1868).
 Pige med dukke (1884, solgt 22. april 2010 på Galleria Pananti Casa d'Aste i Firenze, lot. nr. 239)

Referencer

Kilder 
 

Danskere i 1800-tallet
Personer fra København
Malere fra Danmark
Landskabsmalere
Porcelænsmalere